Crypt of the NecroDancer

Crypt of the NecroDancer on Brace Yourself Gamesin kehittämä roguelike-rytmipeli Microsoft Windowsille, OS X:lle ja Linuxillehttp://store.steampowered.com/app/247080/?snr=1_7_15__13 (Viitattu 2.12.2015). Peli julkaistiin kehittäjän ja Klei Entertainmentin toimesta vuonna . Ennen varsinaista julkaisua peli oli Steamin Early Access -ohjelmassa.

 Pelaaminen 

Peli koostuu tutkittavista luolastoista, jotka generoidaan satunnaisesti. Peli jakautuu neljään alueeseen. Kaikkiin alueisiin generoidaan kolme tasoa, jonka jälkeen seuraa alueen pomotaistelu.http://crypt-of-the-necrodancer.wikia.com/wiki/Zones (Viitattu 2.12.2015) Tasoilta voi löytää ja ostaa satunnaisesti luotuja tavaroita. Osa näistä tavaroista täytyy avata erikseen pelissä esiintyvillä timanteilla.

Viholliset koostuvat erilaisista hirviöistä ja luontokappaleista. Ne liikkuvat musiikkiraidan mukaan ja niiden liikkeet muuttuvat eri iskuilla. Jos pelaaja liikuttaa pelihahmoaan musiikin tahdissa hänet palkitaan tarkkuudesta pelin sisäisillä bonuksilla. Rytmin toistaminen ei kuitenkaan vaadi täydellistä tarkkuutta ja pelaajalla on aikaa muuttaa omaa rytmistystään pelin edellyttämällä tavalla. Rytmi esitetään myös visuaalisesti ruudun alakulmassa. Musiikkiraidan loppuminen tarkoittaa tason loppumista.

Peli aloitetaan Cadence-hahmolla. Uusia hahmoja on mahdollista avata etenemällä pelissä. Eri hahmoilla on omat ominaisuutensa ja toisistaan poikkeavat inventaariot. 

 Musiikki 

Crypt of the NecroDancerin musiikin sävelsi Danny Baranowsky. Musiikki on chiptune voittoista ja rytmitykseltään tanssillista. Pelin pomotasoilla kuullaan perinteisiä musiikkigenrejä chiptune-versiona. Peliin voi lisätä omia kappaleita ja pelata niiden tahdissa. Tuettuja äänitiedostoja ovat MP3 ja OGGhttp://necrodancer.com/faq.php (Viitattu 2.12.2015).

 Grafiikka 

Grafiikaltaan Crypt of the NecroDancer jäljittelee varhaisia roguelike-pelejä. Pelaaja katsoo maailmaa ylhäältä käsin ja hahmot liikkuvat 2D-grafiikan säännöillä. Hahmot ovat litteitä ja niiden liike on rajoitettu neljään suuntaan. Värimaailma on monipuolinen; murretut sävyt ja neonvärit ovat yleisiä. Grafiikka korostaa myös pikselimäisyyttä.

 Vastaanotto 

Crypt of the NecroDancer on saanut pääosin positiivista palautetta kriitikoilta ja yleisöltä. Sillä on myös ollut ehdokkuuksia eri palkintogaaloista.http://www.metacritic.com/game/pc/crypt-of-the-necrodancer (Viitattu 2.12.2015)

 Lähteet 

 Aiheesta muualla 

 http://crypt-of-the-necrodancer.wikia.com/wiki/Crypt_of_the_NecroDancer_Wiki

Luokka:Vuoden 2015 videopelit
Luokka:Linux-pelit
Luokka:Mac OS -pelit
Luokka:PlayStation 4 -pelit
Luokka:Windows-pelit
Luokka:Xbox One -pelit